open-index/open-wikipedia-markdown huggingface dataset:
சூராமா

***சூராமா*** (*Zoorama*) என்பது வனவிலங்குகளையும் இயற்கையையும் மையமாகக் கொண்ட ஒரு அமெரிக்க தொலைக்காட்சி நிகழ்ச்சியாகும். இந்த நிகழ்ச்சி சான் டியாகோ மிருகக்காட்சிசாலையில் படமாக்கப்பட்டது. இந்நிகழ்ச்சி 1955 மற்றும் 1970க்கு இடையில் தயாரிக்கப்பட்டது 

*சூராமா* முதலில் கலிபோர்னியாவின் சான் டியாகோவில் உள்ள உள்ளூர் தொலைக்காட்சி சந்தைக்காக உருவாக்கப்பட்டது. மேலும் இது சிண்டிகேட் தொடராக விற்கப்படுவதற்கு முன்பு சிபிஎஸ் தேசிய ஒளிபரப்பிற்காக எடுக்கப்பட்டது. இதன் பெரும்பாலான ஓட்டங்களுக்கு, இந்தத் தொடரை சான் டியாகோ தொலைக்காட்சி நிருபர் பாப் டேல் தொகுத்து வழங்கினார்.

## மேற்கோள்கள்

பகுப்பு:தொலைக்காட்சி குறுந்தொடர்கள்
பி. எம். மூர்த்தி

**பி. எம். மூர்த்தி** (*P. M. Murty*) என்பவர் இந்திய வணிக நிர்வாகி ஆவார். இந்தியாவின் மிகப்பெரிய வண்ணப்பூச்சு நிறுவனமான ஆசிய வண்ணப்பூச்சு நிறுவனத்தின் முன்னாள் நிர்வாக இயக்குநராகவும் தலைமை நிர்வாக அதிகாரியாகவும் இருந்துள்ளார். 1971இல் ஆசிய வண்ணப்பூச்சு நிறுவனத்தில் சேர்ந்த மூர்த்தி, 2008இல் இந்த அமைப்பின் அலங்கார வணிகத் தலைவராக ஓய்வு பெற்றார். இருப்பினும், ஆசிய வண்ணப்பூச்சு நிறுவனங்களின் விளம்பரதாரர்கள் தங்கள் நிர்வாகப் பதவிகளிலிருந்து விலக முடிவு செய்தபோது, மூர்த்தி புதிய தொழில்முறை தலைமை நிர்வாகியாக பணியமர்த்தப்பட்டார். மூர்த்தியின் தலைமையின் கீழ், ஆசிய வண்ணப்பூச்சு நிறுவனம் புதிய உயரங்களை எட்டியது. உலகின் நான்காவது பெரிய அலங்கார வண்ணப்பூச்சு தயாரிப்பாளராக மாறியது. இவரது சாதனைகளை அங்கீகரிக்கும் விதமாக, முன்னணி இந்திய வணிக வெளியீடான பிசினஸ் ஸ்டாண்டர்டால் 2009-'10ஆம் ஆண்டிற்கான "ஆண்டின் சிறந்த தலைமை நிர்வாக அதிகாரி" விருது இவருக்கு வழங்கப்பட்டது.

## மேற்கோள்கள்

பகுப்பு:வாழும் மக்கள்
ஐ. என். மூர்த்தி

**ஐ. என். மூர்த்தி** (*I. N. Murthy*) இந்திய திரைப்பட இயக்குநர் ஆவார். 1970களில் ஜெய்சங்கரை வைத்து இயக்கிய உளவு திரில்லர் படங்களுக்கு பெயர் பெற்றவர்.

## திரைப்பட வாழ்க்கை
1950களின் முற்பகுதியில் சென்னைக்கு வந்த மூர்த்தி, சௌந்தரராஜன் அய்யங்கார், வி. நாகய்யா மற்றும் டி.ஆர். ராமண்ணா போன்ற இயக்குநர்களுடன் பணியாற்றினார். விருது பெற்ற ' சீதாராம கல்யாணம் ' என்ற திரைப்படத்தின் நிர்வாக இயக்குநராக என். டி. ராமாராவுடன் இணைந்து பணியாற்றினார். ஸ்ரீவித்யா, முரளி மோகன் மற்றும் கிரி பாபு போன்ற நட்சத்திரங்களை அறிமுகப்படுத்தினார்.

## பகுதி திரைப்படவியல்

## மேற்கோள்கள்

பகுப்பு:தமிழ்த் திரைப்பட இயக்குநர்கள்
உள்ளார்ந்த மதிப்பு (விலங்கு நெறியியல்)

ஒரு மனிதனின் அல்லது வேறு எந்த உணர்திற விலங்கின் **அகமதிப்பு** அல்லது **உள்ளார்ந்த மதிப்பு** (*Intrinsic value*) என்பது அதனுள்ளிருந்தே வருவதாகும். அது தனது சொந்த இருப்புக்கு அவ்விலங்கே அளிக்கும் மதிப்பாகும். தங்களை உள்ளார்ந்து மதிக்கும் உயிரினங்கள் எங்கெல்லாம் இருக்கின்றனவோ அங்கெல்லாம் அகமதிப்பு நிலவுகிறது.

உள்ளார்ந்த மதிப்பு என்பது சுயமாகவே வழங்கப்படும் ஒன்றாகும். கருவிசார் அல்லது புற மதிப்புகளைப் போலல்லாமல், அனைத்து விலங்குகளிடமும் அகமதிப்பு காணப்படுகிறது. கருவிசார் மதிப்பு என்பது ஒரு விலங்கின் மீது (அல்லது வேறு எந்தவொரு பொருளின் மீதும்) மற்றவர்கள் அதன் வள மதிப்பு காரணமாகவோ (எ.கா. சொத்தாக, உழைப்பு கருதி, உணவாக, "சூழலியல் சேவைகள் அல்லது தேவைகள்" காரணமாக) அல்லது உணர்ச்சிபூர்வமாகவோ, பொழுதுபோக்காகவோ, அல்லது அதன் அழகு அல்லது ஆன்மீகத் தன்மை காரணமாகவோ வைக்கப்படும் மதிப்பீடு என்பதால் அது ஒரு புற மதிப்பாகக் கருதப்படுகிறது. உள்ளார்ந்த மதிப்புகள் ஒரு விலங்கிற்குள் இருந்தே தன்னால் வழங்கப்படுகின்றன என்பதால் அவை பொருளாதார வல்லுநர்களால் நேரடியாக அளவிட முடியாதவை. அதே சமயம், புற மதிப்புகள் வெளியிலிருந்து வழங்கப்படுகின்ற காரணத்தால் அவை பொருளாதார அளவியல் ரீதியாக அளவிடப்படக்கூடியவை.

ஒரு இயல்பான மதிப்பு என்பதாக "உள்ளார்ந்த மதிப்பு" என்ற சொற்றொடர் விலங்குரிமை அறிஞர்களால் ஏற்கப்பட்டுள்ளது. டச்சு விலங்கு சுகாதாரம் மற்றும் நலச் சட்டமானது 1981-ம் ஆண்டு உள்ளார்ந்த மதிப்பை இவ்வாறு குறிப்பிட்டது: "விலங்குகளின் உள்ளார்ந்த மதிப்பை அங்கீகரிப்பது என்பது விலங்குகள் தமக்கென ஒரு மதிப்பைக் கொண்டுள்ளன என்பதையும், அதன் விளைவாக அவற்றின் நலன்கள் ஒருபொழுதும் மனிதனின் நலன்களுக்குத் எவ்வகையிலும் குறைந்ததல்ல என்பதையும் குறிக்கிறது." இந்த அங்கீகாரமானது கால்நடை வளர்ப்பு, விலங்கு செயற்கை இனப்பெருக்கம், உயிருள்ள விலங்குகளை அறுத்து ஆராய்தல், விலங்குப் பரிசோதனைகள் மற்றும் உயிரித்தொழில்நுட்பம் ஆகியவற்றின் சூழலில் இது எதைக் குறிக்கிறது என்பதான ஒரு விவாதத்தைத் தூண்டியுள்ளது. கூடுதலாக இது சுற்றுச்சூழல் ஆர்வலர்களாலும், ஒரு சூழல் அமைப்பில் உள்ள உள்ளார்ந்த மதிப்புகளின் முழுமையையும் ஒருமித்த முறையில் உள்ளடக்குவதற்காக வேண்டி சட்டத்தாலும் பயன்படுத்தப்படுகிறது. எடுத்துக்காட்டாக, நியூசிலாந்தின் வள மேலாண்மைச் சட்டத்தின் (Resource Management Act [RMA]) பிரிவு 7(d), "சூழல் அமைப்புகளின் உள்ளார்ந்த மதிப்புகளுக்கு" ஒரு குறிப்பிட்ட கவனம் செலுத்தப்பட வேண்டும் என்று விதிக்கிறது.

## இவற்றையும் காண்க

* விலங்கு அறிதிறன்
* விலங்கு உணர்வு நிலை
* விலங்கு நெறியியல்
* விலங்குச் சட்டம்
* உணர்திறமையவாதம்
* நனிசைவம்
* சைவ உணவு
* உடற்கூறாய்வு

## மேற்கோள் தரவுகள்

## வெளியிணைப்புகள்
* JAAWS
* The ethics of animal research. Talking Point on the use of animals in scientific research
* Ethical and Scientific Considerations Regarding Animal Testing and Research

பகுப்பு:விலங்கு நெறியியல்
பகுப்பு:விலங்குரிமை
கொடிக்குறிச்சி

**கொடிக்குறிச்சி** (*Kodikurichi*) என்பது இந்தியாவின் தமிழ்நாடு மாநிலத்தில் உள்ள தென்காசி மாவட்டத்தில் இருக்கும் ஒரு கிராமமாகும். தேசிய நெடுஞ்சாலை எண் 744-சாலைக்கு அருகிலும், குற்றால அருவிக்கு அருகில் மேற்குத் தொடர்ச்சி மலையின் அடிவாரத்திலும் இக்கிராமம் அமைந்துள்ளது. தென்காசி மாவட்டத் தலைமையகத்திலிருந்து 7 கிலோமீட்டர் தொலைவில் கொடிக்குறிச்சி உள்ளது.

## பெயர்க்காரணம்
கொடி என்ற பெயருடைய ஆட்சியாளரின் பெயரால் கொடிக்குறிச்சி என்ற பெயர் இக்கிராமத்திற்குச்  சூட்டப்பட்டது.

## வரலாறு
ஆட்சியாளர் கொடி என்பவர் கொடிக்குறிச்சியை ஆட்சி செய்தார். சிவராமப்பேட்டை ஒரு சந்தை இடமாக இருந்ததால் அது 'பேட்டை' என்று அழைக்கப்பட்டது. மேலும், சிறீ சிவராமநங்கை அம்மன் கோயில் என்ற கோயிலின் பெயரால் இதற்கு சிவராமப்பேட்டை என்று பெயரிடப்பட்டது.

## அமைவிடம்
தமிழ்நாட்டின்  தென்காசி மாவட்டத்தில் கடையநல்லூர் தாலுகாவில் இக்கிராமம் அமைந்துள்ளது. இங்கு பெரிய விவசாய நிலமும் உள்ளது.

## கோயில்கள்
சிறீ சிவராமநங்கை அம்மன் கோவில், சிறீ சிவலிங்கேசுவரர் கோயில் ஆகியவை கொடிக்குறிச்சி கிராமத்தில் அமைந்துள்ள கோயில்களாகும்.

## கல்வி நிலையங்கள்
ஸ்ரீ ராம் நல்லமணி யாதவர் கலை மற்றும் அறிவியல் கல்லூரி, யு.எசு.பி பல்தொழில்நுட்பக் கல்லூரி ஆகியவை இக்கிராமத்தின் கல்விநிலையங்களாகும்.

## மேற்கோள்கள்

பகுப்பு:தென்காசி மாவட்டத்திலுள்ள ஊர்களும் நகரங்களும்
வில்லியம் கூப்பர்

thumb|"நியூ ஜெர்சியிலுள்ள ஹட்சன் கவுண்டியைச் சேர்ந்த மறைந்த வில்லியம் கூப்பரின் வாழ்க்கை வரலாற்று ஓவியம்" (1864) இலிருந்து வில்லியம் கூப்பர் உருவப்படம்.
**வில்லியம் கூப்பர்** (*William Cooper*-1798–1864) என்பவர் அமெரிக்க இயற்கை ஆர்வலரும், சிப்பியோட்டியல் (ஓட்டு விலங்கியல் நிபுணர்) நிபுணரும், சிப்பி சேகரிப்பாளரும் ஆவார்.

## ஆரம்ப கால வாழ்க்கை
கூப்பர் 1821 முதல் 1824 வரை ஐரோப்பாவில் விலங்கியல் பயின்றார். பின்னர் நோவா ஸ்கோசியா, கென்டக்கி, பகாமாசு ஆகிய நாடுகளுக்குச் சென்று மாதிரிகளைச் சேகரித்தார்.

## தொழில்
கூப்பர் ஒரு எழுத்தாளராக இல்லாவிட்டாலும், இவரது மாதிரிகள் ஜான் ஜேம்ஸ் அடுபன், சார்லசு லூசியன் போனபார்டே மற்றும் தாமசு நுட்டால் போன்ற மற்றவர்களுக்கு பெரிதும் உதவியாக இருந்தன.
thumb|கூப்பர் பருந்து
கூப்பர் நியூயார்க் இயற்கை வரலாற்று லைசியம் (பின்னர் நியூயார்க் அறிவியல் அகாதமி) நிறுவனர்களில் ஒருவராகவும், இலண்டன் விலங்கியல் சங்கத்தின் முதல் அமெரிக்க உறுப்பினராகவும் இருந்தார். 1828ஆம் ஆண்டில் கூப்பர் சேகரித்த மாதிரிக்கு போனபார்டே கூப்பரின் புறாவடி என்று பெயரிட்டார்.

## தனிப்பட்ட வாழ்க்கை
கூப்பர் ஜேம்சு கிரகாம் கூப்பரின் (1830-1902) தந்தை ஆவார். இவர் ஒரு மருத்துவரும் பிரபலமான இயற்கை ஆர்வலரும் ஆவார்.

## மேற்கோள்கள்

*
பொங்கலூர்

**பொங்கலூர்** (*Pongalur*) என்பது இந்தியாவின் தமிழ்நாடு மாநிலத்தில் உள்ள திருப்பூர் மாவட்டத்தில் இருக்கும் பல்லடம் வட்டத்தில் உள்ள ஒரு சிறிய நகரமாகும்.  கோயம்புத்தூர் - திருச்சி தேசிய நெடுஞ்சாலையில் இந்நகரம் அமைந்துள்ளது.  பொங்கலூர் வட்டாரத்தின் தலைமையகமாகவும் விளங்குகிறது. பல்லடத்தில் இருந்து 10 கி.மீ. தொலைவிலும், காங்கேயத்தில் இருந்து 22 கி.மீ தொலைவிலும், தாராபுரத்தில் இருந்து 35 கி.மீ.தொலைவிலும்  மாவட்டத் தலைமையிடமான திருப்பூரில் இருந்து 20 கி.மீ. தொலைவிலும்  மற்றும் கோயம்புத்தூரில் இருந்து 50 கி.மீ. தொலைவில் அமைந்துள்ளது. தனது புகழ்பெற்ற வரதராசப் பெருமாள் கோயிலுக்காக அறியப்படுகிறது.  

## நிர்வாகமும் அரசியலும்
பொங்கலூர் முன்பு கோயம்புத்தூர் மாவட்டத்தின் ஒரு பகுதியாகவும், இப்போது திருப்பூர் மாவட்டத்தின் ஒரு பகுதியாகவும் உள்ளது. குண்டடம், திருப்பூர் மாவட்டம், பல்லடம் தாலுகாவின் கீழ் வருகிறது மற்றும் பொங்கலூர் வட்டாரத்தின் தலைமையகமாகவும் உள்ளது. பல்லடம் பொங்கலூர் சட்டமன்றத் தொகுதி மற்றும் திருப்பூர் மக்களவைத் தொகுதி ஆகியவற்றின் கீழ் வருகிறது. 

அஇஅதிமுக, திமுக மற்றும் பாசக ஆகியவை இப்பகுதியில் உள்ள முக்கிய அரசியல் கட்சிகளாகும். இந்த ஊரில் ஒரு காவல் நிலையமும் அமைந்துள்ளது.

## மேலும் காண்க
* அவிநாசி
* தாராபுரம்
* பல்லடம்
* ஊதியூர்

## மேற்கோள்கள்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
இஸ்ரேல் அறிவியல் அறக்கட்டளை

**இசுரேல் அறிவியல் அறக்கட்டளை** (*Israel Science Foundation*) என்பது இசுரேலில் அறிவியல் ஆய்வுக்கு நிதியுதவி வழங்கும் ஒரு இலாப நோக்கற்ற அமைப்பாகும். இது அமெரிக்காவின் தேசிய அறிவியல் அறக்கட்டளை, கனடாவின் இயற்கை அறிவியல் மற்றும் பொறியியல் ஆராய்ச்சி மன்றம், ஈரானின் தேசிய அறிவியல் அறக்கட்டளை போன்ற பிற நாடுகளில் உள்ள அறிவியல் நிதி வழங்கும் அமைப்புகளுக்கு இணையான இசுரேலிய அமைப்பாகும். இது இசுரேல் அறிவியல், மானுடவியல் கழகத்தால் நிர்வகிக்கப்படுகிறது.

இந்த அறக்கட்டளை 1972-ல் அடிப்படை ஆராய்ச்சிப் பிரிவு என்ற பெயரில் உருவாக்கப்பட்டதுடன், 1991-ல் தனது தற்போதைய பெயரைப் பெற்றது. இந்த அறக்கட்டளையின் செயல்பாடுகள் துல்லிய அறிவியல் மற்றும் தொழில்நுட்பம், உயிரியல் அறிவியல் மற்றும் மருத்துவம், மற்றும் மானுடவியல் மற்றும் சமூக அறிவியல்  என அனைத்துத் துறைகளையும் உள்ளடக்கியுள்ளன. 2002 முதல் 2009 வரை, இந்த அறக்கட்டளைக்கு ஜோசப் கிளாஃப்டர் தலைமை தாங்கினார்.

அறிவியல் அறக்கட்டளையின் ஆண்டு வரவு செலவுத் திட்டம் 142 மில்லியன் அமெரிக்க டாலர்கள் ஆகும். இஸ்ரேல் அறிவியல் அறக்கட்டளையின் நிதியுதவியில் பெரும்பகுதி இஸ்ரேல் அரசாங்கத்திடமிருந்து வருகிறது. இந்த அறக்கட்டளையின் ஆராய்ச்சி மானியங்கள், பல்வேறு துறைகளில், அறிவியல் சிறப்பிற்கான குறிகாட்டிகளின் அடிப்படையிலும், தேவையின் அடிப்படையிலும், போட்டி முறையிலும் வழங்கப்படுகின்றன. மானியம் பெறுபவர்களைத் தீர்மானிக்க அறக்கட்டளை ஒரு தனித்துவமான மதிப்பீட்டு முறையைப் பயன்படுத்துகிறது. பல்கலைக்கழகங்கள், ஆராய்ச்சி நிறுவனங்கள், பிற உயர்கல்வி நிறுவனங்கள் மற்றும் மருத்துவமனைகளைச் சேர்ந்த இஸ்ரேலிய ஆராய்ச்சியாளர்கள் மானியங்களுக்கு விண்ணப்பிக்கத் தகுதியுடையவர்கள். தனிப்பட்ட ஆராய்ச்சித் திட்டங்களுக்கு ஒன்று அல்லது அதற்கு மேற்பட்ட ஆராய்ச்சியாளர்களுக்கும், பல்கலைக்கழக ஆராய்ச்சி மையங்களுக்கும், ஆராய்ச்சி கருத்தரங்குகளை நடத்துவதற்கும், நவீன மற்றும் விலையுயர்ந்த ஆராய்ச்சி உபகரணங்களை வாங்குவதற்கும் மானியங்கள் வழங்கப்படுகின்றன.

## மேற்கோள்கள்

## வெளி இணைப்புகள்
* அதிகாரபூர்வ இணையதளம்

பகுப்பு:இசுரேலிய நிறுவனங்கள்
பகுப்பு:இசுரேலில் கல்வி
அழகே அழகு (தொலைக்காட்சித் தொடர்)

**அழகே அழகு** என்பது விஜய் தொலைக்காட்சியில் 26 சனவரி 2026 முதல் திங்கள் முதல் சனி வரை இரவு 7:30 மணிக்கு ஒளிபரப்பான குடும்ப அரசியல் thodarbaan thodar. 

பகுப்பு:தொலைக்காட்சி குறுந்தொடர்கள்
மதகுபட்டி

**மதகுபட்டி** (*Madagupatti*) என்பது இந்தியாவின் தமிழ்நாடு மாநிலத்தில் உள்ள சிவகங்கை மாவட்டத்தில் இருக்கும் ஒரு கிராமமாகும். இந்தக் கிராமம் சிவகங்கை மாவட்டத்தில் உள்ள சிவகங்கை தாலுக்காவின் ஒரு பகுதியுமாகும்.

## கோயில்கள்
சிவகங்கையில் உள்ள மதகுபட்டி கிராமத்தில், பேருந்து நிலையத்திற்கு அருகில் ஒரு புகழ்பெற்ற சிவன் கோயிலும், 2007-ஆம் ஆண்டில் புதுப்பிக்கப்பட்ட 125 ஆண்டுகள் பழமையான சந்தான கோபால கிருட்டிணன் கோயிலும், ஒரு பள்ளிவாசலும் அமைந்துள்ளன.

## தொழிற்சாலைகள்
இக்கிராமத்தில் செயசுந்தரம் பருத்தி ஆலையும் இராசயோகன் சர்க்கரை ஆலையும் அமைந்துள்ளன.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மதகுபட்டியின்  தின் மக்கள் தொகை 3661 ஆகும். இம்மக்கள் தொகையில் ஆண்கள் எண்ணிக்கை 1752 ஆகவும் பெண்கள் எண்ணிக்கை 1909 ஆகவும் இருந்தது.  மதகுபட்டியின் சராசரி எழுத்தறிவு விகிதம் 67.95% ஆகும். இது தேசிய சராசரியான 80.09%-என்பதை விட குறைவாகும். இத்தொகையில் ஆண்களின் எழுத்தறிவு 77.49% மற்றும் பெண்களின் எழுத்தறிவு 59.25% ஆகும். மதகுபட்டி மக்கள் தொகையில் 11.96% பேர் 6 வயதுக்குட்பட்டவர்களாக இருந்தனர்.

## மேற்கோள்கள்

பகுப்பு:சிவகங்கை மாவட்டத்திலுள்ள ஊர்களும் நகரங்களும்
பண்ணை விலங்குகளுக்கான உலக தினம்

**பண்ணை விலங்குகளுக்கான உலக தினம்** (*World Day for Farmed Animals* அல்லது *WDFA*) என்பது ஒவ்வொரு ஆண்டும் உணவுக்காகக் கொல்லப்படும் 83 பில்லியன் நில விலங்குகள் மற்றும் கணக்கிட முடியாத டிரில்லியன் கணக்கான கடல் விலங்குகளுக்காக துக்கம் அனுசரித்து, அவற்றை நினைவுகூரும் ஒரு சர்வதேச விழிப்புணர்வு பிரச்சாரமாகும். அகிம்சை மற்றும் விலங்கு நலனை வலியுறுத்திய மகாத்மா காந்தியின் பிறந்த நாளான அக்டோபர் 2 அன்று இது ஆண்டுதோறும் அனுசரிக்கப்படுகிறது. தொழிற்துறை விலங்கு வளர்ப்பு குறித்து பொதுமக்களிடையே விழிப்புணர்வை ஏற்படுத்துவதையும், நிலையான உணவு முறைகளுக்கான வழிமுறைகளை ஆதரிக்கும் நோக்கத்தோடு WDFA இதனை நடத்தி வருகிறது. இதே நாள் உலகம் முழுவதும் சர்வதேச அகிம்சை தினமாகவும் அனுசரிக்கப்படுகிறது.

## வரலாறு
பண்ணை விலங்குகளுக்கான உலக தின அனுசரிப்பு முதன் முதலில் 1983-ம் ஆண்டில், யூதப் பெரும் இன அழிப்பில் இருந்து தப்பிப் பிழைத்தவரும் விலங்குரிமைப் போராளியுமான அலெக்ஸ் ஹெர்ஷாஃப்ட் என்பவரால், வாஷிங்டன், டி. சி. நகரினை தன்னகமாகக் கொண்ட இலாப நோக்கற்ற அமைப்பான 'ஃபார்ம் அனிமல் ரைட்ஸ் மூவ்மென்ட்' என்ற அமைப்பின் மூலம் நிறுவப்பட்டது. உண்மையில் 'உலகப் பண்ணை விலங்குகள் தினம்' என்று தொடங்கப்பட்ட இந்த இயக்கம், ஆண்டுதோறும் இறைச்சிக்காக வளர்க்கப்படும் மில்லியன் கணக்கான விலங்குகளை நினைவுகூர்ந்து துக்கம் அனுசரிக்கவும், தொழிற்துறை விலங்குப் பண்ணைகள் மற்றும் பிற செறிநிலை விவசாய முறைகளில் உள்ள விலங்குகளின் வாழ்க்கை நிலைமைகள் குறித்து கவனத்தை பொதுமக்களிடையே ஈர்த்தும், உணவுக்காக விலங்குகளைக் கொன்று பயன்படுத்துவதை முடிவுக்குக் கொண்டுவரும் நோக்கத்துடன் நிறுவப்பட்டது. ஆரம்பத்தில் அமெரிக்காவில் அடித்தள அளவிலான செயல்பாடுகளை மட்டுமே மையமாகக் கொண்டிருந்த இந்த அனுசரிப்பு, படிப்படியாக தனது நோக்கத்தில் விரிவடைந்து சர்வதேச அங்கீகாரத்தைப் பெற்றது. அது முதல், விலங்குகளை உணவாகக் கொள்வதை முற்றிலுமாக முடிவுக்குக் கொண்டுவருவதற்கான விழிப்புணர்வை பொதுமக்களிடையே ஏற்படுத்தும் நோக்கில் கல்வித் திட்டங்கள் மற்றும் அரசாங்க அறிவிப்புகள் உட்பட பல்வேறு வகையான பொது ஈடுபாடுகளுடன் இவ்வமைப்பு தொடர்புடையதாக உள்ளது.

## இவற்றையும் காண்க
* உலக விலங்கினவாத ஒழிப்பு நாள்
* உலக விலங்கு நாள்
* உலக மீன்பிடி ஒழிப்பு நாள்
* உலக ஆய்வக விலங்குகள் நாள்
* உலக சைவ உணவு நாள்
* உலக நனிசைவ நாள்

## மேற்கோள் தரவுகள்

பகுப்பு:அக்டோபர் சிறப்பு நாட்கள்
பகுப்பு:விலங்குரிமை
ஏ. கே . முருகேசன்

**ஏ. கே . முருகேசன்** (*A. K. Murugesan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஆத்தூர் நகரைச் சேர்ந்தவர். இவர் பல்கலைக்கழக புதுமுக வகுப்பினை முடித்துள்ள முருகேசன் அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2001

## மேற்கோள்கள்

பகுப்பு:1960 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
எம். ஆர். சுந்தரம்

**எம். ஆர். சுந்தரம்** (*M. R. Sundaram*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஆத்தூர் நகரைச் சேர்ந்தவர். இவர் ஒன்பதாம் வகுப்பு வரை பள்ளிக் கல்வியினை முடித்துள்ள முருகேசன் இந்திய தேசிய காங்கிரசு கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2006

## மேற்கோள்கள்

பகுப்பு:1960 பிறப்புகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
கே. பி. இராமசுவாமி

**கே. பி. இராமசுவாமி** (*K. P. Ramaswamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் அரியக்கவுண்டன்பட்டி கிராமத்தினைச் சேர்ந்தவர். பத்தாவது வகுப்பு வரை கல்வி பயின்றுள்ள இராமசுவாமி திராவிட முன்னேற்றக் கழகம் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இராசிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1951 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பிக்ரம்சித் சிங் கல்சா

**பிக்ரம்சித் சிங் கல்சா** (*Bikramjit Singh Khalsa*) என்பவர் இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் கட்சியைச் சேர்ந்தவராக பஞ்சாப் மாநிலத்தின் அரசியலில் இயங்கினார். பஞ்சாப் சட்டமன்றத்திற்கு இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். 1997-ஆம் ஆண்டில் தாக்கா சட்டமன்றத் தொகுதியிலிருந்தும் 2007-ஆம் ஆண்டில் கன்னா சட்டமன்றத் தொகுதியிலிருந்தும் இவர் சட்டமன்ற உறுப்பினரானார். 2007 முதல் 2012 ஆம் ஆண்டு வரை தலைமை நாடாளுமன்றச் செயலாளராக இருந்தார். மேலும், ஆறு ஆண்டுகளுக்கு பஞ்சாப் பொதுப் பணி ஆணையத்தின் உறுப்பினராகவும் தேர்ந்தெடுக்கப்பட்டார். 2024 ஆம் ஆண்டு நடைபெற்ற இந்தியப் பொதுத் தேர்தலில் பதேகட்டு சாகிப் மக்களவைத் தொகுதிக்கு சிரோமணி அகாலி தளம் கட்சியின் வேட்பாளராகப் போட்டியிட்டார்.   

## மேற்கோள்கள்

பகுப்பு:வாழும் மக்கள்
பகுப்பு:இந்திய பஞ்சாப் அரசியல்வாதிகள்
கே. எசு. ஆர். மூர்த்தி

**கே. எசு. ஆர். மூர்த்தி** (*K. S. R. Murthy*) என்பவர் இந்தியா அரசியல்வாதியும் இந்திய நாடாளுமன்றத்தின் 11ஆவது மக்களவையின் உறுப்பினரும் ஆவார். இவர் ஆந்திராவின் அமலாபுரம் மக்களவைத் தொகுதியில் இந்திய தேசிய காங்கிரசு வேட்பாளரக 1991ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு வெற்றிபெற்று உறுப்பினராக இருந்தார். இவர் சிறிது காலம் பிரஜராஜியம் கட்சியில் இருந்தார். பின்னர் மீண்டும் இந்திய தேசிய காங்கிரசில் சேர்ந்தார். அரசியலில் நுழைவதற்கு முன்பு இவர் இந்திய ஆட்சிப் பணியில் பணியாற்றினார். இவர் இந்திய அரசாங்கத்தின் செயலாளர் நிலைக்கு பதவி உயர்வு பெற்றார்.

ஆந்திராவின் ஐதராபாத்தில் வசித்துவருகிறார். இவருடைய மனைவி மறைந்த அனசுயா தேவி ஆவார். இந்த இணையருக்கு மூன்று குழந்தைகள் (ஸ்ரீகாந்த், சுமேதா மற்றும் சஞ்சய்) உள்ளனர். இவரின் மகன் கே. சஞ்சய் மூர்த்தி ஓய்வு பெற்ற ஐஏஎஸ் அதிகாரி ஆவார். இவர் நவம்பர் 2024 முதல் இந்தியாவின் 15 ஆவது தலைமைக் கணக்கராகப் பணியாற்றுகிறார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:11வது மக்களவை உறுப்பினர்கள்
பகுப்பு:ஆந்திரப் பிரதேசத்தைச் சேர்ந்த இந்திய தேசிய காங்கிரசு அரசியல்வாதிகள்
பல்வந்த் சிங் திண்டு

**பல்வந்த் சிங் திண்டு** (*Balwant Singh Thind*) என்பவர் இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் கட்சியின் தலைவராக பஞ்சாப் மாநிலத்தின் அரசியலில் இயங்கினார். இந்தியாவின் பஞ்சாப் மாநிலத்தின் துணை முதலமைச்சராகவும் நிதி அமைச்சராகவும் பதவி வகித்தார். 1990 ஆம் ஆண்டு சூலை மாதத்தில் இவர் சீக்கியப் போராளிகளால் கொல்லப்பட்டார். பல்வந்த் இராசுட்டிரிய சுயம்சேவாக் சங்க அமைப்பின் உள்வட்டத்தைச் சேர்ந்தவராக இருந்தார். காலிசுத்தான் என்ற தனி மாநிலத்திற்காகப் போராடிய சீக்கியர்களுக்கு எதிரானவராக அறியப்படுகிறார். 

## தனிப்பட்ட வாழ்க்கை
பல்வந்த் சிங் திண்டு 1929 ஆம் ஆண்டு கபூர்தலாவில் உள்ள சைத்பூர் கிராமத்தில் பிறந்தார். தனது அரசியல் வாழ்க்கையை காங்கிரசு கட்சியின் உறுப்பினராகத் தொடங்கினார். தனது முதல் தேர்தலில் தோல்வியடைந்த பிறகு, 1962 ஆம் ஆண்டில் தேர்தலில் வெற்றி பெற்றார். பின்னர் இவர் அகாலி தளத்தில் சேர்ந்தார். நிதி அமைச்சராகவும் பதவி வகித்துள்ளார். இவரது குடும்பம் சண்டிகரில் வசித்து வருகிறது. இவருக்கு ஒரு மகனும் இரண்டு பேரக்குழந்தைகளும் உள்ளனர்.

## மேற்கோள்கள்

பகுப்பு:1990 இறப்புகள்
பகுப்பு:சிரோமணி அகாலி தள அரசியல்வாதிகள்
பகுப்பு:இந்திய பஞ்சாப் அரசியல்வாதிகள்
மாவடிச்சேனை

**மாவடிச்சேனை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தென்கிழக்கே சுமார் 3 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
போங்காவ் சட்டமன்றத் தொகுதி

**போங்காவ் சட்டமன்றத் தொகுதி** *(Bhongaon Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மைன்புரி மாவட்டத்தில் அமைந்துள்ளது. போங்காவ், மைன்புரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
இராம் நரேசு அக்னிகோத்ரி

**இராம் நரேசு அக்னிகோத்ரி** *(Ram Naresh Agnihotri)* ஒரு இந்திய அரசியல்வாதி ஆவார். இவர் 17  மற்றும் 18 ஆவது உத்தரபிரதேச சட்டமன்றத்தின் உறுப்பினரும் ஆவார். இவர் உத்தரபிரதேசத்தின் மைன்புரி மாவட்டத்தில் உள்ள போங்காவ் சட்டமன்றத் தொகுதி உறுப்பினர் ஆவார். இவர் பாரதிய ஜனதா கட்சியில் உறுப்பினராக உள்ளார்.

## ஆரம்பகால வாழ்க்கை மற்றும் கல்வி
அக்னிகோத்ரி 27 மே 1957 அன்று உத்தரப்பிரதேசத்தின் மைன்புரியில் தனது தந்தை ஓம் பிரகாசு அக்னிகோத்ரிக்கு பிறந்தார். இவர் பிராமண சமூகத்தைச் சேர்ந்தவர். 1986 ஆம் ஆண்டில், அவர் கல்பனா அக்னிகோத்ரியை மணந்தார், இவர்களுக்கு இரண்டு மகன்கள் மற்றும் நான்கு மகள்கள் உள்ளனர். 1978 ஆம் ஆண்டில், லக்னோ கே. கே. பட்டப்படிப்பு கல்லூரியில் இளங்கலை சட்டக் கல்வியை முடித்தார்.

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் போங்காவ் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட இராம் நரேசு 97208 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் அலோக் குமாரை விட 4767 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பிசு(2-எத்திலெக்சைல்) அடிப்பேட்டு

**பிசு(2-எத்திலெக்சைல்) அடிப்பேட்டு** (*Bis(2-ethylhexyl) adipate*) என்பது C22H42O4என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  2-எத்தில்யெக்சனால் மற்றும் அடிப்பிக் அமிலத்தின் ஈரெசுத்தர் ஆகும். நிறமற்ற எண்ணெய் போன்ற திரவமாகக் காணப்படுகிறது. (CH2CH2CO2C8H17)2என்ற அமைப்பு வாய்ப்பாட்டாலும் இதை அடையாளப்படுத்தலாம். 

சில சமயங்களில் இச்சேர்மம் தவறுதலாக டையாக்டைல் அடிப்பேட்டு என்று அழைக்கப்படுகிறது. இதன் மற்றொரு பெயர் டை(2-எத்தில்யெக்சைல்) அடிப்பேட்டு ஆகும். டி.ஓ.ஏ. என்ற சுருக்கப்பெயர் பிசு(-2-எத்தில்யெக்சைல்)-அடிப்பேட்டு மற்றும் டையாக்டைல் அடிப்பேட்டு ஆகிய இரண்டுக்கும் பயன்படுத்தப்பட்டுள்ளது.

## பயன்கள்
ஆக்டனால், டெக்கனால், ஐசோடெக்கனால் போன்றவற்றிலிருந்து பெறப்படும் தொடர்புடைய டை எசுத்தர்களுடன் சேர்த்து, இது ஒரு நெகிழியாக்கியாகப் பயன்படுத்தப்படுகிறது.

பிசு(2-எத்திலெக்சைல்) அடிப்பேட்டு ஒரு நீரியக்கத் திரவமாகவும், விமான உயவுப் பொருட்களின் ஒரு கூறாகவும் பயன்படுத்தப்படுகிறது.  சில சமயங்களில் பாலி வினைல் குளோரைடு அடிப்படையிலான நெகிழி உறைகளில் ஒரு மூலப்பொருளாகவும் பயன்படுத்தப்படுகிறது.

## நச்சளவு
பிசு(2-எத்திலெக்சைல்) அடிப்பேட்டு மிகக் குறைந்த நச்சுத்தன்மை கொண்டது. நரம்பு வழியாக எலிகளுக்கு கொடுக்கும்போது இதன் உயிர் கொல்லும் அளவு  900 மி.கி/கி.கி என மதிப்பிடப்பட்டுள்ளது.

பன்னாட்டு புற்றுநோய் ஆராய்ச்சி முகமையின் படி, மனிதர்களுக்கு புற்றுநோயை உண்டாக்கும் தன்மை குறித்து குழு 3 வகையில் வகைப்படுத்த முடியாத சேர்மமாகும்.

## மேற்கோள்கள்

பகுப்பு:எசுத்தர் கரைப்பான்கள்
பகுப்பு:அடிப்பேட்டு எசுத்தர்கள்
பகுப்பு:நெகிழியாக்கிகள்
பகுப்பு:2-எத்திலெக்சைல் எசுத்தர்கள்
மெட்டா-அனிசிடின்

**மெட்டா-அனிசிடின்** (*m-Anisidine*) என்பது C7H9NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  ஒரு தெளிவான வெளிர் மஞ்சள் நிறத்துடன் அல்லது பொன்னிறத்துடன் நீர்மமாகக் காணப்படுகிறது. காற்று ஆக்சிசனேற்றம் காரணமாக வணிக மாதிரிகள் பழுப்பு நிறத்தில் தோன்றக்கூடும். மெத்தாக்சியைக் கொண்ட அனிலின் வழிப்பொருளின் மூன்று மாற்றியங்களில் இதுவும் ஒன்றாகும்.

## மேற்கோள்கள்

## வெளி இணைப்புகள்
*
*

பகுப்பு:3-அமினோபீனைல் சேர்மங்கள்
மெட்டாடார்டாரிக் அமிலம்

**மெட்டாடார்டாரிக் அமிலம்** (*Metatartaric acid*) என்பது (C4H4O5)n என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மாறுபட்ட இயைபு மற்றும் வெவ்வேறு மூலக்கூறு எடைகளைக் கொண்ட ஒரு பலபடிசார் லாக்டோன் ஆகும். ஓர் உணவுச் சேர்க்கைப் பொருளாகப் பயன்படுகிறது. வேதியியல் ரீதியாக, டார்டாரிக் அமிலத்தை சூடுபடுத்துவதன் மூலம் நிகழும் ஒரு நீர் நீக்க வினை மூலம் பெறப்படுகிறது.

உணவுச் சேர்க்கைப் பொருளாக, இது ஐ353 என்ற ஐரோப்பிய ஒன்றிய எண்ணைக் கொண்டுள்ளது.   அமிலத்தன்மை சீராக்கி என வகைப்படுத்தப்பட்டுள்ளது.பொட்டாசியம் ஐதரசன் டார்ட்ரேட்டு மற்றும் கால்சியம் டார்ட்ரேட்டு ஆகியவை வீழ்படிவாவதைத் தடுக்க இது ஒயினில் சேர்க்கப்படுகிறது.

## மேற்கோள்கள்

பகுப்பு:இலாக்டோன்கள்
பகுப்பு:டையாக்சேன்கள்
அலெக்ஸ் ஹெர்ஷாஃப்ட்

**அலெக்ஸ் ஹெர்ஷாஃப்ட்** (*Alex Hershaft*) (பிறப்பு 1 ஜூலை 1934) ஒரு அமெரிக்க விலங்குரிமை செயற்பாட்டாளரும், யூதப் பெரும் இன அழிப்பில் இருந்து உயிர்ப் பிழைத்தவரும், உணவிற்காக வளர்க்கப்படும் விலங்குகளின் உரிமைகளை மேம்படுத்துவதற்காக பிரத்யேகமாக நிறுவப்பட்ட அமெரிக்காவின் மிகப் பழமையான அமைப்பான 'ஃபார்ம் அனிமல் ரைட்ஸ் மூவ்மென்ட்' (FARM) அமைப்பின் இணை நிறுவனரும் தலைவரும் ஆவார். இதற்கு முன்னர், அவர் பொருள் அறிவியல் மற்றும் சுற்றுச்சூழல் ஆலோசனைத் துறையில் 30 ஆண்டு காலப் பணியையும், மத சுதந்திரம் மற்றும் சுற்றுச்சூழல் தரம் ஆகியவற்றுக்கான இயக்கங்களில் பங்களிப்பையும் ஆற்றியவராவார்.

## இவற்றையும் காண்க
* விலங்குரிமை
* நனிசைவம்

## மேற்கோள் தரவுகள்

## மேலும் படிக்க

* The Jerusalem Post
* Jewish Telegraphic Agency
* Ynet News
* The Huffington Post
* Jewish Journal
* Haaretz
* The Jewish Chronicle
* Pittsburgh Post-Gazette
* The Jerusalem Post 

## வெளியிணைப்புகள்

*alexhershaft.com
* Farm Animal Rights Movement – அதிகாரப்பூர்வ வலைதளம்
*The Vegan Blog by Hershaft
*Never Again Global

பகுப்பு:1934 பிறப்புகள்
பகுப்பு:வாழும் மக்கள்
பகுப்பு:விலங்குரிமை செயற்பாட்டாளர்கள்
பகுப்பு:நனிசைவ ஆர்வலர்கள்
ஈரச்சு மூட்டு

**ஈரச்சு மூட்டு** (*Biaxial joint*) என்பது உடற்கூறியல் துறையில், இரண்டு உடற்கூறு தளங்களில் இயக்கத்தை அனுமதிக்கும் சுதந்திரமாக நகரும் மூட்டு ஆகும். ஈரச்சு மூட்டுக்கு ஒரு எடுத்துக்காட்டு கையின் அங்கைஎலும்பு விரல் முன் எலும்பு மூட்டு ஆகும். இவ்வகை மூட்டு ஓர் அச்சில் இயக்கத்தை அனுமதிக்கிறது. இது விரலை வளைத்தல் அல்லது நேராக்குதலை அனுமதிக்கிறது. மேலும் இரண்டாவது அச்சியிலும் இயக்குகிறது. இது விரல்களை ஒன்றின் மீது ஒன்று பரப்புவதற்கும் ஒன்றிணைக்கவும் அனுமதிக்கிறது.

## மேற்கோள்கள்

பகுப்பு:உடற்கூற்றியல்
பிரசேசு கத்தேரியா

**பிரசேசு கத்தேரியா** *(Brajesh Katheriya)* ஒரு இந்திய அரசியல்வாதி மற்றும் இந்தியாவின் உத்தரபிரதேச சட்டமன்ற உறுப்பினர் ஆவார். இவர் உத்தரபிரதேசத்தின் கிசனீ சட்டமன்றத் தொகுதியின் சட்டமன்ற உறுப்பினர் ஆவார். சமாஜ்வாடி கட்சி அரசியல் கட்சியின் உறுப்பினராக உள்ளார்.

## ஆரம்பகால வாழ்க்கை மற்றும் கல்வி
பிரசேசு கத்தேரியா மைன்புரி மாவட்டத்தில் பிறந்தார். இவர் பொறியியல் பட்டயமும் இளங்கலை பட்டமும் பெற்றுள்ளார். கத்தேரியா பட்டியல் சாதி சமூகத்தைச் சேர்ந்தவராவர். 

## அரசியல் வாழ்க்கை
பிரசேசு கத்தேரியா இரண்டு முறை சட்டமன்ற உறுப்பினராக  இருந்துள்ளார். இவர் கிசனீ சட்டமன்றத் தொகுதியின் உறுப்பினர்  மற்றும் சமாஜ்வாதி கட்சியின் உறுப்பினராக உள்ளார்.

## தேர்தல் முடிவுகள்
### 2022

## மேலும் காண்க

* கிசனீ சட்டப்பேரவை தொகுதி
* உத்தரப்பிரதேச சட்டப்பேரவை

## மேற்கோள்கள்

பகுப்பு:வாழும் மக்கள்
பகுப்பு:1968 பிறப்புகள்
இலிங்கம் வெங்கட பிரபாகர்

**இலிங்கம் வெங்கட பிரபாகர்** (*Lingam VenkataPrabhakar*) இந்தியாவைச் சேர்ந்த ஒரு தொழிலதிபர் ஆவார்.  கனரா வங்கியின் நிர்வாக இயக்குநராகவும் தலைமைச் செயல் அதிகாரியாகவும் இருந்தார். பஞ்சாப் நேசனல் வங்கியின் முன்னாள் செயல் இயக்குநராகவும் பணியாற்றினார். 

## ஆரம்பகால வாழ்க்கை
பிரபாகர் விவசாயப் பாடத்தில் முதுநிலைப் பட்டம் பெற்றிருந்தார். இந்திய வங்கியாளர்கள் நிறுவனத்தின் சான்றளிக்கப்பட்ட வங்கியாளராகத் திகழ்ந்தார். தனது பட்டப்படிப்பை இந்தியன் வங்கி மற்றும் நிதி நிறுவனத்தில் முடித்தார்.

## தொழில்
பிரபாகர் தனது தொழிலை அலகாபாத் வங்கியில் தலைமை இடர் அதிகாரி மற்றும் ஒருங்கிணைந்த இடர் மேலாண்மைப் பொது மேலாளராகத் தொடங்கினார். 2018 ஆம் ஆண்டு மார்ச்சு மாதம் 1 ஆம் தேதியன்று பஞ்சாப் நேசனல் வங்கியில் நிர்வாக இயக்குநராகப் பணியில் சேர்ந்தார். 2020 ஆம் ஆண்டு பிப்ரவரி மாதம் 1 ஆம் தேதி முதல் கனரா வங்கியின் நிர்வாக இயக்குநர் மற்றும் தலைமைச் செயல் அதிகாரியாகப் பொறுப்பேற்று, 2022 டிசம்பர் 31 வரை அப்பதவியில் நீடித்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய வங்கியாளர்கள்
பகுப்பு:இந்தியத் தொழிலதிபர்கள்
அனு ஐயங்கார்

**அனு ஐயங்கார்** (*Anu Aiyengar*) மன்காட்டனைச் சேர்ந்த ஒரு நிதித்துறை நிபுணர் ஆவார். இவர் நியூயார்க்கு நகரத்தை அடிப்படையாகக் கொண்ட ஒரு பன்னாட்டு வங்கி மற்றும் நிதிச் சேவைகள் நிறுவனமான இயேபி மோர்கன் சேசு & கோ நிறுவனத்தில், இணைப்பு மற்றும் கையகப்படுத்துதல் பிரிவின் உலகளாவிய இணைத் தலைவராகப் பணியாற்றுகிறார்.

## வாழ்க்கைக் குறிப்பு
அனு ஐயங்கார் மாசசூசெட்சில் உள்ள சுமித் தாராளவாத கலைக் கல்லூரியில் பொருளாதாரம் மற்றும் கணினி அறிவியலில் இளநிலைப் பட்டம் பெற்றார். மேலும் தற்போது சுமித்தின் வணிக ஆலோசனைக் குழுவின் இணைத் தலைவராகப் பணியாற்றுகிறார். ஐயங்கார் தனது வணிக நிர்வாக முதுநிலைப் பட்டத்தை வாண்டர்பில்ட்டு பல்கலைக்கழகத்தில் பெற்றார். இந்திய பாரம்பரிய நடனத்தின் மூலம் இவர் மன அமைதியைக் காண்கிறார்.
## தொழில்
அணு ஐயங்கர் தனது வாழ்க்கையை அமெரிக்கன் எக்சுபிரசில் தொடங்கினார். 1999-ஆம் ஆண்டில்  வால் தெருவில் உள்ள ஒரு பெரிய முதலீட்டு வங்கியில் ஒரு பதவிக்காக நேர்காணலில் கலந்துகொண்டபோது, ​​இவரை நேர்காணல் செய்தவர் 'தவறான பாலினம், தவறான நிறம், மற்றும் தவறான நாடு' என்று கருத்து தெரிவித்தார். தற்போது இயேபி மோர்கன் சேசு & கோ நிறுவனத்தில் பணிபுரிகிறார்.
## விருதுகள்
*"தாக்கம் மற்றும் புத்தாக்க விருது" - டிரெசு ஃபார் சக்சசு
*வால் தெரு செய்தி இதழின் "2019 ஆம் ஆண்டு நிதித்துறையில் உள்ள பெண்களுக்கான இரவு விருந்து" (மார்ச் 2019).
*போர்ப்சு 30 வயதுக்குட்பட்டோர் பட்டியல் (செப்டம்பர் 2018)

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் வங்கியாளர்கள்
பகுப்பு:இந்திய வங்கியாளர்கள்
பகுப்பு:இந்திய அமெரிக்கர்கள்
பகுப்பு:இந்திய அமெரிக்கப் பெண் தொழிலதிபர்கள்
பகுப்பு:தமிழர்
பகுப்பு:அமெரிக்க இந்துக்கள்
பலென்சோனைட்டு

**பலென்சோனைட்டு** (*Palenzonaite*) என்பது  	(NaCa2)Mn2+2(VO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய வனேடேட்டு கனிமமான இது பெர்செலியைட்டு குழுமத்தைச் சேர்ந்தது மற்றும் கோமேதகம் கனிமத்துடன் தொடர்புடையது. 1987 ஆம் ஆண்டில் இயெனோவா பல்கலைக்கழகத்தின் வேதியியல் பேராசிரியரான ஆண்ட்ரியா பலென்சோனாவால் கண்டுபிடிக்கப்பட்டது. இவர் இத்தாலியின் இலிகுரியா மாகாணத்தில் உள்ள வால் கிராவெக்லியாவில் உள்ள மோலினெல்லோ சுரங்கத்தில் பலென்சோனைட்டைக் கண்டுபிடித்தார்.

பன்னாட்டு கனிமவியல் சங்கம் பலென்சோனைட்டு கனிமத்தை Plz என்ற குறியீட்டால் அடையாளப்படுத்துகிறது.

சேஃபரைட்டு, பெர்செலியைட்டு, மாங்கனபெர்செலியைட்டு ஆகியவற்றுடன் சேர்ந்து பாலென்சோனைட்டும்   ஒரு சிறிய கனிமக் குடும்பத்தின் ஒரு பகுதியாகும். இந்த கோமேதகங்களில்  உள்ள (As,V,P,Si)O4 நான்முகிகள் பலபடிச் சங்கிலிகளாகவோ அல்லது தாள்களாகவோ இல்லாமல் தனித்தனியாக உள்ளன. இவற்றின் சராசரி Z–O தூரம், அயனி ஆரம் குறித்த எதிர்பார்க்கப்பட்ட போக்கைப் பின்பற்றுகிறது (Si⁴⁺-என்பதற்குக் குறைவாகவும், As⁵⁺/V⁵⁺-என்பதற்கு  அதிகமாகவும் உள்ளது). பலென்சோனைட்டு, மாங்கனீசு நிறைந்த, குறைந்த தர உருமாற்றப் படிவுகளில் ஓர் அரிய இரண்டாம் நிலை கனிமமாகக் காணப்படுகிறது.

## மேற்கோள்கள்

பகுப்பு:வனேடேட்டு கனிமங்கள்
பகுப்பு:மாங்கனீசு கனிமங்கள்
கலையூர் (இராமநாதபுரம்)

**கலையூர்** (Kalayur) என்பது இந்தியாவின் தென் மாநிலமான தமிழ்நாட்டில் உள்ள இராமநாதபுர மாவட்டத்தில் உள்ள ஒரு கிராமம் .  இராமநாதபுரத்திலிருந்து வடக்கே 25 கி.மீ தொலைவிலும், பரமக்குடியிலிருந்து 9 கி.மீ தொலைவிலும் அமைந்துள்ளது. கலையூர் சமையல் கலைஞர்களின் கிராமம் என்று அழைக்கப்படுகிறது. இந்த கிராமத்தை பற்றிய வரலாற்று நிகழ்ச்சியானது தொலைக்காட்சி 18 ஒளியலை வரிசையின் நிகழ்ச்சியான (ஓ மை காட் இந்தியா தகவல்கள்) இது என்னுடைய இந்தியா - பகுதி 2 இல் கிருட்டிணா அபிசேக்கு தொகுத்து வழங்கினார். 
## மக்கள் தொகை
2011 ஆம் ஆண்டு மக்கள் தொகை கணக்கெடுப்பின்படி கலையூரில் மொத்தம் 356 குடும்பங்களில் 1406 வசித்தனர், இதில் ஆண்கள் எண்ணிக்கை 712 ஆகவும் பெண்கள் எண்ணிக்கை 694 ஆகவும் இருந்தது. தமிழ்நாட்டுடன் ஒப்பிடும்போது கலையூர் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கலையூர் கிராமத்தின் எழுத்தறிவு விகிதம் 65.94% ஆக இருந்தது. கலையூரில் ஆண்களின் எழுத்தறிவு விகிதம் 73.58% ஆகவும், பெண்களின் எழுத்தறிவு விகிதம் 58.15% ஆகவும் இருந்தது.

## விளையாட்டு
இந்தக் கிராமத்தின் மிகவும் முக்கியத்துவம் வாய்ந்த விளையாட்டு கபடி விளையாட்டாகும். கலையூர் கபடி அணி (கருமலையான் 7ச கபடி அணி) இராமநாதபுரம் மாவட்டத்திலுள்ள சிறந்த கபடி அணிகளில் ஒன்றாகும். 
## மேற்கோள்கள்

பகுப்பு:இராமநாதபுரம் மாவட்டத்திலுள்ள ஊர்களும் நகரங்களும்
சேணமூட்டு

**சேணமூட்டு** (*Saddle joint*) என்பது ஒரு வகை நீர்ம மூட்டு மூட்டு ஆகும். இதில் எதிரெதிர் மேற்பரப்புகள் குழிவானதாகவும் குவிந்ததாகவும் இருக்கும். இது கட்டைவிரல், மார்பு, நடுக்காது, குதிகால் ஆகியவற்றில் காணப்படுகிறது.

## அமைப்பு
சேண மூட்டுகளில், ஒரு எலும்பு மேற்பரப்பு குழிவானதாகவும், மற்றொன்று குவிந்ததாகவும் இருக்கும். இது குறிப்பிடத்தக்க நிலைத்தன்மையை உருவாக்குகிறது.

## இயக்கங்கள்
சேண மூட்டுகளின் இயக்கங்கள் எலும்புமுண்டொத்த மூட்டைப் போலவே உள்ளன. மேலும் வளைவு, நீட்டிப்பு, சேர்க்கை, கடத்தல், சுற்று ஆகிய செயல்கள் இதனுடன் அடங்கும். இருப்பினும், அச்சு சுழற்சி அனுமதிக்கப்படவில்லை. சேண மூட்டுகள் ஈரச்சு என்று கூறப்படுகிறது. இது வகிட்டு மற்றும் முன் தளங்களில் இயக்கத்தை அனுமதிக்கிறது.

மனித உடலில் உள்ள சேண மூட்டுகளின் எடுத்துக்காட்டுகள் கட்டைவிரலின் கார்போமெட்டாக்கர்பல் மூட்டு, மார்பின் ஸ்டெர்னோக்ளாவிகுலர் மூட்டு, நடுத்தர காதுகளின் கழுத்துப்பட்டை எலும்பு  சார்ந்த மூட்டு, குதிகாலின் கால்கானியோகுபாய்டு மூட்டு ஆகியவை அடங்கும்.

## பெயர்
"சேணம்" என்ற சொல் குழிவான-குவிய எலும்புத் தொடர்பு குதிரை சவாரியுடன் ஒப்பிடப்படுகிறது. இரண்டு எலும்பு மேற்பரப்புகளும் சேண வடிவத்தில் உள்ளன.

## மேற்கோள்கள்

பகுப்பு:உடற்கூற்றியல்
பகுப்பு:எலும்புகள்
சதானந்த் சிங்

**சதானந்த் சிங்** (Sadanand Singh)(21 மே 1943-8 செப்டம்பர் 2021) இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் பீகார் சட்டமன்றத்தின் முன்னாள் சபாநாயகராக இருந்தார்.

## வாழ்க்கை
சதானந்த் சிங் பீகாரில் உள்ள குர்மி குடும்பத்தில் பிறந்தார். பாகல்பூரின் ககால்கான் சட்டமன்றத் தொகுதியிலிருந்து ஒன்பது முறை பீகார் சட்டமன்ற உறுப்பினராகப் பணியாற்றினார். 2000 முதல் 2005 வரை பீகார் சட்டமன்றத்தின் சபாநாயகராகவும், பீகார் அரசாங்கத்தில் அமைச்சராகவும் பணியாற்றினார். இவர் இரண்டு முறை பீகார் மாநில காங்கிரசு குழுவின் தலைவராக இருந்தார். சிங் ஐந்து தசாப்தங்களுக்கும் மேலாக நீண்ட அரசியல் வாழ்க்கையை கொண்டிருந்தார். இந்த நீண்ட அரசியல் வாழ்க்கையில், இவர் 1990 மற்றும் 1995இல் இருந்ததைப் போல மூன்று முறை மட்டுமே சட்டமன்றத் தேர்தலில் தோல்வியடைந்தார்.

இவரின் மகன் சுபானந்த் முகேசு 2020 பீகார் சட்டமன்றத் தேர்தலில் ககல்காவ் சட்டமன்றத் தொகுதியில் போட்டியிட்டார், ஆனால் பாரதிய ஜனதா கட்சி வேட்பாளர் பவன் குமார் யாதவிடம் தோல்வியடைந்தார். சிங் பீகார் தலைவர்களால் மதிக்கப்பட்டார், இவர்களின் கட்சி எல்லையைத் தாண்டி. பீகாரின் மூத்த தலைவர்கள், நிதிஷ் குமார் மற்றும் லாலு பிரசாத் யாதவ் ஆகியோர் இவரை வெகுஜன தலைவராக கருதினர்.

## மேற்கோள்கள்

பகுப்பு:பீகார் சட்டமன்றத்தின் முன்னாள் உறுப்பினர்கள்
ககினா ஆறு

**ககினா ஆறு** (*Kagina River*) என்பது கிருஷ்ணா ஆற்றின் முக்கிய துணை ஆறான பீமா ஆற்றின் துணை ஆறாகும். இது தெலங்காணா மாநிலத்தில் விகராபாத் அருகே உள்ள அனந்தகிரி மலைகளில் உருவாகிறது. கிழக்கு அல்லது தென்கிழக்கு திசையில் பாய்ந்து டெக்கணின் பீமா ஆறு போலல்லாமல், ககினா ஆறு மேற்கு திசையில் தெலங்காணா கருநாடகம் மாநிலங்கள் வழியாக கலபுராகி மாவட்டத்தில் வாடி அருகே பீமா ஆற்றுடன் இணைகிறது.

## மேற்கோள்கள்

பகுப்பு:கர்நாடக ஆறுகள்
சுவர்ணா ஆறு

**சுவர்ணா ஆறு** (*Swarna River*) என்பது இந்தியாவின் கர்நாடகாவில் உடுப்பி மாவட்டத்தில் அமைந்துள்ள ஓடும் ஆறு ஆகும். இது மேற்குத் தொடர்ச்சி மலையில் உருவாகி அரபிக்கடலில் கலக்கும் மேற்கு-பாயும் நதியாகும். இந்த ஆற்றின் மீது யென்னேஹோலில் ஒரு சி. டபிள்யூ. சி நீர்நிலை கண்காணிப்பு நிலையம் உள்ளது.

## ஆற்றோட்டம்
மேற்குத் தொடர்ச்சி மலையின் அடிவாரத்தில் உருவாகி, கொடி பெங்க்ரே அருகே அரபிக் கடலுடன் சங்கமிக்கும் முன், யென்னேஹோல் பெர்டூர், அரியாத்கா, பார்கலா, மணிப்பால், பெரம்பள்ளி மற்றும் உப்பூர் உள்ளிட்ட பல கிராமங்கள் வழியாக மேற்கு நோக்கி பாய்கிறது. இது சுமார் 55 கிலோமீட்டர் தூரத்தை உள்ளடக்கியது.

## அணை
சுவர்ண ஆற்றின் குறுக்கே மூன்று அணைகள் கட்டப்பட்டுள்ளன. ஒன்று யென்னேஹோளே கிராமத்திலும், இரண்டாவது ஹிரியட்காவிலும், மூன்றாவது சிரூரிலும் கட்டப்பட்டுள்ளன. யென்னேஹோலில் கட்டப்பட்ட முதல் அணை, அருகிலுள்ள கிராமங்களான ஹெர்மண்டே, அஜேகர் மற்றும் யென்னேஹோல் போன்ற கிராமங்களுக்கு விவசாயம் மற்றும் குடிநீர் வழங்குவதற்காக நீர் வழங்குவதாகும். உடுப்பி நகரம் மற்றும் சுற்றியுள்ள பகுதிகளுக்கு குடிநீர் வழங்குவதற்கு பிற இரண்டு அணைகள் கட்டப்பட்டன. இப்பகுதியில் விவசாயம், குறிப்பாக நெல் மற்றும் தேங்காய் விவசாயத்திற்கும் இந்த ஆறு உதவுகிறது. [மேற்கோள் தேவை]&#x5B;*[[விக்கிப்பீடியா:சான்று தேவை|<span title="This claim needs references to reliable sources. (March 2025)">citation needed</span>]]*&#x5D;

## மேலும் காண்க
* உடுப்பி மாவட்டம்
* மேற்குத் தொடர்ச்சி மலைகள்
* அரபிக் கடல்

## மேற்கோள்கள்

பகுப்பு:உடுப்பி மாவட்டம்
பகுப்பு:கர்நாடக ஆறுகள்
பகுப்பு:மேற்குத் தொடர்ச்சி மலை ஆறுகள்
கர்கல் சட்டமன்றத் தொகுதி

**கர்கல் சட்டமன்றத் தொகுதி** *(Karhal Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது மைன்புரி மாவட்டத்தில் அமைந்துள்ளது. கர்கல், மைன்புரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
இலக்ருவனா

**இலக்ருவானா** (*Lakruwana*) என்பது இசுடேட்டன் தீவில் உள்ள ஓர் இலங்கை உணவகம்.

## வரலாறு
இலக்ருவனா உணவகம் 1994ஆம் ஆண்டு மன்ஹாட்டனில் நிறுவப்பட்டது. பின்னர் இசுடேட்டன் தீவுக்கு மாற்றப்பட்டது. மேலும் 2010ஆம் ஆண்டு ஸ்டேபிள்டனில் உள்ள அதன் தற்போதைய இடத்தில் செயல்படத் தொடங்கியது.

2017ஆம் ஆண்டில், இலக்ருவானாவின் உரிமையாளர்களின் மகள் ஜூலியா விஜேசிங்கே, உணவகத்தின் அடித்தளத்தில் இலங்கை கலாச்சாரத்தை மையமாகக் கொண்ட ஓர் அருங்காட்சியகத்தைத் திறந்தார்.

## மதிப்புரைகள்
2023, 2024 மற்றும் 2025ஆம் ஆண்டுகளில் *[[தி நியூயார்க் டைம்ஸ்]]* வெளியிட்ட நியூயார்க் நகரத்தின் 100 சிறந்த உணவகங்களின் பட்டியலில் இலக்ருவானா சேர்க்கப்பட்டுள்ளது.

இசுடேட்டன் தீவின் சிறந்த உணவகங்களின் 2024 பட்டியலில் இந்த உணவகத்தை *தி இன்பாவேஷன்* சேர்த்தது.

## மேற்கோள்கள்

பகுப்பு:இலங்கை உணவுகள்
உரூபே பார்

**உரூபே பார்** (*Rupee Bar; மொழியாக்கம் ரூபாய் பட்டை*) என்பது அமெரிக்க மாநிலமான வாசிங்டனில் உள்ள சியாட்டிலின் பல்லார்டு பகுதியில் அமைந்துள்ள ஒரு இந்திய-இலங்கை உணவகமாகும். இதற்கு சிறந்த வடிவமைப்பு பிரிவில் ஜேம்ஸ் பியர்ட் அறக்கட்டளை விருது வழங்கப்பட்டது.

## மேற்கோள்கள்

பகுப்பு:இலங்கை உணவுகள்
வேக்பீல்டைட்டு

**வேக்பீல்டைட்டு** (*Wakefieldite*) என்பது (La,Ce,Nd,Y)VO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  

பன்னாட்டு கனிமவியல் சங்கம் வேக்பீல்டைட்டு கனிமத்தை  Wf என்ற குறியீட்டால் அடையாளப்படுத்துகிறது.

இது ஓர் அரிதான அருமண் தனிமமான வனேடேட்டு கனிமம் ஆகும். வேக்பீல்டைட்டில் காணப்படும் ஆதிக்கம் செலுத்தும் அருமண் உலோக அயனியைப் பொறுத்து, வேக்பீல்டைட்டு-(La), வேக்பீல்டைட்டு-(Ce), வேக்பீல்டைட்டு-(Nd), மற்றும் வேக்பீல்டைட்டு-(Y) என நான்கு முக்கிய வகைகள் விவரிக்கப்பட்டுள்ளன. வேக்பீல்டைட்டு கனிமத்தின் மோசு கடினத்தன்மை 4 முதல் 5 வரை இருக்கும். வேக்பீல்டைட்டு நாற்கோண அமைப்பிலான படிகங்களை உருவாக்குகிறது. படிக அமைப்பின் அடிப்படையில், இது செனோடைம் என்ற அரிய-மண் பாசுபேட்டு கனிமத்தின் வனேடேட்டு சேர்மத்தின் ஒப்புருவாகும். செனோடைமைப் போலல்லாமல், வேக்பீல்டைட்டில் கனமான அருமண் தனிமங்களை விட இலகுவான அருமண் தனிமங்கள் இருப்பது மிகவும் உகந்ததாக உள்ளது. இலந்தனைடு சுருக்கம் காரணமாக, கனமான அருமண் தனிமங்கள் இலகுவானவற்றை விட சிறிய அயனி ஆரங்களைக் கொண்டுள்ளன. பாசுபேட்டு அயனிக்கு பதிலாக பெரிய வனேடேட்டு அயனி மாற்றப்படும்போது, ​​நான்முகப் படிக அமைப்பு பெரிய இலகுவான அருமண் தனிமங்களை முன்னுரிமையுடன் ஏற்றுக்கொள்கிறது.
வேக்பீல்டைட்டு கனிமம்  முதன்முதலில் கனடாவின் கியூபெக்கில் உள்ள செயின்ட் பியர் டி வேக்பீல்டில் உள்ள எவன்சு லூ சுரங்கத்தில் கண்டறியப்பட்டு விவரிக்கப்பட்டது.  பின்னர் வேக்பீல்டைட்டு-(Y) எனப் பெயரிடப்பட்டது.

## மேற்கோள்கள்

பகுப்பு:இலந்தனைடு கனிமங்கள்
பகுப்பு:வனேடேட்டு கனிமங்கள்
பகுப்பு:நாற்கோணவமைப்புக் கனிமங்கள்
பிரெட் பக்கோடா

**பிரெட் பக்கோடா** (*Bread pakora*) என்பது இந்திய வறுத்த சிற்றுண்டி (*[[பக்கோரா|பக்கோடா]]* அல்லது பிரட்). இது *பிரெட் பாஜி* (அல்லது *பஜ்ஜி* ) என்றும் அழைக்கப்படுகிறது. பொதுவான தெரு உணவான இது, வெதுப்பி துண்டுகள், கடலை மாவு, மசாலாப் பொருட்களுடன் சேர்த்து தயாரிக்கப்படுகிறது.

இந்த சிற்றுண்டி முக்கோண வெதுப்பித் துண்டுகளை காரமான கடலை மாவு மாவில் நனைத்து வறுக்கப்படுகிறது. மசித்த உருளைக்கிழங்கு போன்ற உணவுகளை உள்வைப்பது பொதுவானது. இதை நன்கு வறுத்தோ அல்லது பான்-வறுத்தோ சாப்பிடலாம். மேலும் துணையாக சட்னி அல்லது கெட்ச்அப்புடன் சேர்த்தும் பரிமாறப்படுகிறது.

## சொற்பிறப்பியல்
*பகோரா* என்ற சொல் சமசுகிருத வார்த்தையான पक्ववट *பக்வவட*, *பக்வா* ('சமைத்த') மற்றும் *[[வடை]]* ('ஒரு சிறிய கட்டி') அல்லது அதன் வழித்தோன்றல் *வடகா*, 'எண்ணெய் அல்லது நெய்யில் பொரித்த பருப்பு வகைகளால் செய்யப்பட்ட ஒரு வட்ட கேக்' ஆகியவற்றின் கலவையிலிருந்து பெறப்பட்டது. *பஜ்ஜி* என்ற சொல் *வறுத்த* என்று பொருள்படும் *பர்ஜிதா* என்ற சமசுகிருத வார்த்தையிலிருந்து பெறப்பட்டது.

## தயாரிப்பு
வெதுப்பி பக்கோடா என்பது மசாலா கலந்த கடலை மாவில் தோய்த்து ஒரு துண்டு வெதுப்பியினை வறுப்பதன் மூலம் தயாரிக்கப்படுகிறது. இது பெரும்பாலும் புளி அல்லது கொத்தமல்லி-சுண்ணாம்பு போன்ற சட்னியுடன் பரிமாறப்படுகிறது.

## மாறுபாடு
வெதுப்பி பக்கோராவின் ஒரு மாறுபாடு, இரண்டு பிரெட் துண்டுகளுடன் ஒரு சாண்ட்விச்சை உருவாக்கி மசித்த உருளைக்கிழங்கைச் சேர்த்து, பின்னர் அதை வறுக்க பரிமாறுவது ஆகும்.

## மேற்கோள்கள்

பகுப்பு:இந்திய நொறுக்குத்தீனி வகைகள்
பகுப்பு:இந்திய உணவுகள்
போங்க்

thumb|போங்க் மற்றும் சேவ், ஒரு குசராத்தி உணவு
**போங்க்** (*Ponk*) அல்லது **பவுங்க்** (குசராத்தி பௌங்க்) என்பது மென்மையான வறுத்த சோள தானியங்களை சேவ் போன்ற பிற பொருட்களுடன் கலந்து தயாரிக்கப்படும் ஒரு குசராத்தி சிற்றுண்டி ஆகும்.

போங்க் சிற்றுண்டியைத் தயாரிக்க, முதிர்ச்சியடையாத சோள தானியங்களை (*போங்க்* என்று அழைக்கப்படுகின்றன) வறுக்கின்றனர். இதனால் *வாணி* அல்லது *ஹுர்தா* என்றும் அழைக்கப்படுகிறது. இந்த தானியங்கள் இயற்கையாகவே கிரிகோரியன் நாட்காட்டியில் நவம்பர் முதல் பிப்ரவரி பிற்பகுதி வரை குளிர்ந்த குளிர்கால மாதங்களில் மட்டுமே கிடைக்கும் (உச்ச பருவம் திசம்பர் மற்றும் சனவரி மாதங்களில் இருக்கும்). தொழில்நுட்ப முன்னேற்றங்கள் காரணமாக, இவை இப்போது அக்டோபர் பிற்பகுதியிலும் மார்ச் மாத தொடக்கத்திலும் கூட கிடைக்கின்றன.

போங்க் சிற்றுண்டியைத் தயாரிக்க, முதிர்ச்சியடையாத சோள தானியங்களை (*போங்க்* என்று அழைக்கப்படுகின்றன) வறுக்கின்றனர். இதனால் *வாணி* அல்லது *ஹுர்தா* என்றும் அழைக்கப்படுகிறது. இந்த தானியங்கள் இயற்கையாகவே கிரிகோரியன் நாட்காட்டியில் நவம்பர் முதல் பிப்ரவரி பிற்பகுதி வரை குளிர்ந்த குளிர்கால மாதங்களில் மட்டுமே கிடைக்கும் (உச்ச பருவம் திசம்பர் மற்றும் சனவரி மாதங்களில் இருக்கும்). தொழில்நுட்ப முன்னேற்றங்கள் காரணமாக, இவை இப்போது அக்டோபர் பிற்பகுதியிலும் மார்ச் மாத தொடக்கத்திலும் கூட கிடைக்கின்றன.

குசராத்தின் பருச் மற்றும் சூரத் மாவட்டத்தில் பலேஜ் மற்றும் அசிராவைச் சுற்றியுள்ள பகுதிகளிலிருந்து உள்ளூர் கடைகளுக்கு போங்க் விநியோகிக்கப்படுகிறது. சோள விதைத் தண்டுகள் தீயில் வறுத்தெடுக்கப்பட்டு, பின்னர் மென்மையான ஓடுகளிலிருந்து தானியங்கள் எடுக்கப்படுகின்றன. போங்க் பச்சை நிறத்திலும் ஜெலட்டின் இனிப்புப் பழம் போல மென்மையாகவும் இருக்க வேண்டும். போங்க் உயரமான புல்லில் தொடர்ந்து காணப்படுவதாக அறியப்படுகிறது.

## மேற்கோள்கள்

பகுப்பு:இந்திய உணவுகள்
பகுப்பு:இந்திய நொறுக்குத்தீனி வகைகள்
தெற்கு கன்னட மாவட்டம், உடுப்பி மாவட்ட ஆறுகளின் பட்டியல்

**தெற்கு கன்னட மாவட்டம், உடுப்பி மாவட்டம் ஆறுகளின் பட்டியல்** (*List of rivers of Dakshina Kannada and Udupi districts*) என்பது தெற்கு கன்னட மாவட்டம், உடுப்பி மாவட்டம் என கருநாடகத்தின் இரண்டு மாவட்டங்கள் வழியாகப் பாயும் சில குறிப்பிடத்தக்க ஆறுகளின் பட்டியல் ஆகும். இந்த மாவட்டங்களின் கிட்டத்தட்ட அனைத்து ஆறுகளும் மேற்கு நோக்கிப் பாய்ந்து அரபிக் கடலில் கலக்கின்றன.

* நேத்ராவதி ஆறு, இதன் துணை ஆறுகளில் குமாரதாரா மற்றும் குருபுரா ஆகியவை அடங்கும்  
* நந்தினி
*  சாம்பவி ஆறு
* சுவர்ணா ஆறு
*  பஞ்சகங்கவல்லி ஆறு
* சௌபர்ணிகா ஆறு 
*  வராகி ஆறு

## மேற்கோள்கள்

பகுப்பு:கர்நாடக ஆறுகள்
வேக்பீல்டைட்டு (La)

**வேக்பீல்டைட்டு (La) ** (*Wakefieldite-(La)*) என்பது LaVO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வேக்பீல்டைட்டின் இலந்தனம் கனிமத்தின் இறுதிநிலை ஆகும். நான்முகப் படிக அமைப்பில் உள்ள ஒரு வனேடேட்டாக, இந்த அரிய-புவி கனிமம் செனோடைம் குழுமத்தின் ஒரு உறுப்பினராகும்.

பன்னாட்டு கனிமவியல் சங்கம் வேக்பீல்டைட்டு (La) கனிமத்தை  Wf-La என்ற குறியீட்டால் அடையாளப்படுத்துகிறது.

வேக்பீல்டைட்டு-(La) கனிமம் முதன்முதலில் 2008 ஆம் ஆண்டில் செருமனியின் தூரிங்கியா மாகாணத்தில் உள்ள பிரெட்ரிக்ரோடா நகரில் இருக்கும்  காட்லோப்பு மலையில் அமைந்துள்ள குளூக்சுடெர்ன் சுரங்கத்தில் கண்டறியப்பட்டு விவரிக்கப்பட்டது. மற்ற அருமண் கனிமங்களைப் போலவே, இதன் மாதிரிப் பொருளிலும் நியோடிமியம், பிரசியோடைமியம், சமாரியம் மற்றும் இட்ரியம் போன்ற பிற அருமண் தனிமங்களின் கணிசமான பகுதிகள் இருந்தன.

## மேற்கோள்கள்

பகுப்பு:இலந்தனம் கனிமங்கள்
பகுப்பு:வனேடேட்டு கனிமங்கள்
பகுப்பு:நாற்கோணவமைப்புக் கனிமங்கள்
அக்ராணி ஆறு

**அக்ராணி ஆறு** (*Agrani River*) என்பது மகாராட்டிராவில் சாங்கிலி மாவட்டத்தின் கானாபூர் வட்டத்தில் உள்ள கானாபூர் பீடபூமியில் உள்ள பால்வாடி (बलवडी) அருகே, அகத்திய முனிவரின் (अगस्त्य ऋषी) ஒரு சிறிய மரக் கோயிலுக்கு அருகில் உருவாகிறது. வஜ்ரச்சவுண்டே (वज्रचौंडे) (தஸ்கான் தாலுகா)க்குப் பிறகு, இது திரும்பி தென்கிழக்கு திசையில் பாய்கிறது.

சாங்லி மாவட்டத்தில் அக்ராணி ஆறு 62 கி.மீ. தூரத்திற்கு பயணிக்கிறது (கானாபூர் தாலுகா- 22.5 கி.மீ; தாஸ்கான் தாலுகா- 14 கி.மீ; கே.எம். தாலுகா- 25.5கி.மீ). இதன் பிறகு, கருநாடகாவில் அதானி கிராமத்திற்கு அருகில் இறுதியாக கிருஷ்ணா ஆற்றில் இணைகிறது. அக்ராணி வறட்சியால் பாதிக்கப்படும் கவத்தே மகான்கல் வட்டத்தின் உயிர்நாடியாக நிரூபிக்கப்பட்டுள்ளது.

இந்த ஆறு ஒரு பெரிய தூர்வாரும் திட்டத்திற்கும் உட்பட்டுள்ளது.

அக்ராணி ஆறு புனரமைப்பு திட்டம் ஜல்யுக்த் சிவார் அபியான் திட்டத்தின் கீழ் செயல்படுத்தப்படுகிறது. இழந்த ஆற்றை அதன் தோற்றத்தில் புத்துயிர் பெறசெய்வதில் இந்த திட்டம் மிகவும் பயனுள்ளதாக நிரூபிக்கப்பட்டுள்ளது.

## மேற்கோள்கள்

பகுப்பு:சாங்குலி மாவட்டம்
பகுப்பு:மகாராட்டிர ஆறுகள்
பகுப்பு:கர்நாடக ஆறுகள்
அனுப்பட்டி

**அனுப்பட்டி** (Anuppatti) இந்தியாவின் தமிழ்நாடு மாநிலத்திலுள்ள ஒரு கிராம ஊராட்சியாகும். தமிழ்நாட்டின் தென்பகுதியில் உள்ள திருப்பூர் மாவட்டத்தில் இருக்கும் காமநாயக்கன்பாளையம் வட்டத்தில் இந்த ஊராட்சி அமைந்துள்ளது. அனுப்பட்டி பல்லடம் சட்டமன்றத் தொகுதி மற்றும் கோயம்புத்தூர் மக்களவைத் தொகுதி ஆகியவற்றின் கீழ் வருகிறது. இந்த ஊராட்சியில் மொத்தம் 7 ஊராட்சி வார்டுகள் உள்ளன. இவற்றிலிருந்து 7 ஊராட்சி மன்ற உறுப்பினர்கள் தேர்ந்தெடுக்கப்படுகின்றனர். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அனுப்பட்டியின்  மொத்த மக்கள் தொகை 2018 ஆக இருந்தது. இம்மக்கள் தொகையில் 1012 பேர் பெண்கள் மற்றும் 1006 பேர் ஆண்கள் ஆவர். 606 குடும்பங்கள் இங்கு வசித்தனர்.

அப்போது அனுப்பட்டி கிராமத்தில் 0-6 வயதுக்குட்பட்ட குழந்தைகளின் மக்கள் தொகை 176 ஆகும்.  இது கிராமத்தின் மொத்த மக்கள் தொகையில் 8.72% ஆகும். அனுப்பட்டி கிராமத்தின் சராசரி பாலின விகிதம் 1006 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி அனுப்பட்டியின் குழந்தை பாலின விகிதம் 1173 ஆகும், இது தமிழ்நாட்டின் சராசரியான 943-என்பதை விட அதிகமாகும்.

தமிழ்நாட்டை விட அனுப்பட்டி கிராமத்தில் கல்வியறிவு விகிதம் குறைவாக இருந்தது. 2011 ஆம் ஆண்டில் அனுப்பட்டி கிராமத்தின் கல்வியறிவு விகிதம் 72.53% ஆக இருந்தது. இது தமிழ்நாட்டின் 80.09% என்பதை விடக் குறைவாகும். அனுப்பட்டியில் ஆண்களின் கல்வியறிவு 82.16% ஆகவும், பெண்களின் கல்வியறிவு விகிதம் 62.81% ஆகவும் இருந்தது.
## மேற்கோள்கள்

பகுப்பு:திருப்பூர் மாவட்டத்திலுள்ள ஊர்களும் நகரங்களும்
அரி நாராயண் சிங்

**அரி நாராயண் சிங்** (*Hari Narayan Singh*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் 2010 முதல் பீகார் சட்டமன்ற உறுப்பினராக பதவி வகித்து வருகிறார். அரி நாராயணன் சிங் ஐக்கிய ஜனதா தளம் கட்சியினைச் சார்ந்தவர். இக்கட்சியின் சார்பில் பீகாரின் ஹர்னாட் சட்டமன்றத் தொகுதியிலிருந்து பீகார் சட்டமன்றத்தின் உறுப்பினராக 2010, 2015, 2020, 2025ஆகிய ஆண்டுகளில் நடைபெற்றத் தேர்தல்களில் போட்டியிட்டு வெற்றி பெற்று தற்பொழுது நான்காவது முறையாக சட்டமன்ற உறுப்பினராக உள்ளார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
செவிலியர் விஞ்ஞானி

**செவிலியர் விஞ்ஞானி** (*Nurse scientist*) என்பவர் செவிலியர் பணி அல்லது அது தொடர்பான செவிலியம் துறையில் முனைவர் பட்டம் போன்ற மேம்பட்ட கல்வித் தகுதியைப் பெற்ற ஒரு செவிலியரைக் குறிக்கும். இவர் ஆராய்ச்சி கோட்பாடுகள் மற்றும் வழிமுறைகள் உட்பட, ஒரு குறிப்பிட்ட மருத்துவத் துறையில் நிபுணத்துவ அறிவையும் கொண்டிருப்பார். மருத்துவ ஆராய்ச்சி ஆய்வுகளின் மேம்பாடு, ஒருங்கிணைப்பு மற்றும் நிர்வாகத்தில் தலைமைத்துவம் வழங்குவது; ஆராய்ச்சியில் செவிலியர்களுக்கு வழிகாட்டுதல் வழங்குவது; ஆராய்ச்சி ஆய்வுகளில் பங்கேற்கும் நோயாளிகளுக்கான விளைவுகளை மேம்படுத்தும் மதிப்பீட்டு நடவடிக்கைகளுக்குத் தலைமை தாங்குவது; மற்றும் ஒட்டுமொத்த சுகாதார அறிவியல் இலக்கியத்திற்குப் பங்களிப்பது ஆகியவை இந்த பதவியின் முதன்மை நோக்கமாகும். செவிலியர் விஞ்ஞானிகள் அறிவுப் பரிமாற்றதாரர்களாகக் கருதப்படுகிறார்கள். இவர்கள் செவிலியர் ஆராய்ச்சியில் பங்கேற்கின்றனர்.

## மேற்கோள்கள்

பகுப்பு:அறிவியல் துறைச்சொற்கள்
பகுப்பு:செவிலியர்
பகுப்பு:செவிலியம்
பகுப்பு:அறிவியல்
பட்டாபிராம் மேற்கு தொடருந்து நிலையம்

**பட்டாபிராம் மேற்கு தொடருந்து நிலையம்** (*Pattabiram West railway station*) இந்தியாவின் தமிழ்நாடு மாநிலம் சென்னை நகரின் புறநகர் தொடர்வண்டி வலையமைப்பிலுள்ள ஓரு தொடருந்து நிலையமாகும். சென்னை மத்தியத் தொடருந்து நிலையம்–பட்டாபிராம் கிழக்கு சேமிப்புக் கிடங்கு (மேற்கு வழித்தடக் கிளை) பிரிவில் உள்ள தொடர்வண்டி நிலையங்களில் இதுவும் ஒன்றாகும். பட்டாபிராம் தரைப்படை பக்கப்பாதசி தொடருந்து நிலையம் என்ற பெயராலும் இது அழைக்கப்படுகிறது. இந்த நிலையம் தமிழ்நாட்டின் திருவள்ளூர் மாவட்டத்தில் உள்ள பட்டாபிராம் மற்றும் ஆவடியில் உள்ள இராணுவ தளவாடத் தொழிற்சாலைகளுக்குச் சேவை செய்கிறது.  கடல் மட்டத்திலிருந்து 40 மீட்டர் உயரத்தில் பட்டாபிராம் மேற்கு தொடருந்து நிலையம் அமைந்துள்ளது.

## மேலும் காண்க
* சென்னை புறநகர் இருப்புவழி
* சென்னையில் உள்ள தொடருந்து நிலையங்கள்

## மேற்கோள்கள்

## வெளி இணைப்புகள்
* https://sr.indianrailways.gov.in/cris//uploads/files/1623903361519-CHENNAI%20DIVISION%20-%20CATEGORY-2021.pdf

பகுப்பு:சென்னை புறநகர் தொடருந்து நிலையங்கள்
பகுப்பு:சென்னையில் உள்ள தொடருந்து நிலையங்கள்
ஊஞ்சலூர் தொடருந்து நிலையம்

**ஊஞ்சலூர் தொடருந்து நிலையம்** (*Unjalur railway station*) இந்தியாவின் தமிழ்நாடு மாநிலத்திலுள்ள தெற்கு இரயில்வே மண்டலத்தின் சேலம் தொடருந்து கோட்டத்தின் கீழ் வரும் ஒரு புறநகர் அல்லாத குழு வகை இந்திய தொடருந்து நிலையமாகும். ஊஞ்சலூர் தொடருந்து நிலையத்தின் நிலையக் குறியீடு: யு ஆர் எல் என்ற ஆங்கில எழுத்துகளாகும். இந்நிலையம் தமிழ்நாடு மாநிலத்தில் ஈரோடு நகருக்கு அருகே அமைந்துள்ளது. ஈரோடு சந்திப்பு மற்றும் கரூர் சந்திப்புக்கு இடையில் ஈரோடு–திருச்சிராப்பள்ளி வழித்தடத்தில் ஊஞ்சலூர் தொடருந்து நிலையம் அமைந்துள்ளது.

## மேற்கோள்கள்

பகுப்பு:ஈரோடு மாவட்டம்
பகுப்பு:சேலம் தொடருந்து கோட்டம்
கொடுமுடி தொடருந்து நிலையம்

**கொடுமுடி தொடருந்து நிலையம்** (*Kodumudi railway station*) இந்தியாவின் தமிழ்நாடு மாநிலத்திலுள்ள தெற்கு இரயில்வே மண்டலத்தின் சேலம் தொடருந்து கோட்டத்தின் கீழ் வரும் ஒரு புறநகர் அல்லாத குழு வகை இந்திய இரயில் நிலையமாகும். கொடுமுடி தொடருந்து நிலையத்தின் நிலையக் குறியீடு: கே எம் டி என்ற ஆங்கில எழுத்துகளாகும். இந்நிலையம் தமிழ்நாடு மாநிலத்தில் ஈரோடு மாவட்டம் கொடுமுடி பேரூராட்சியில் அமைந்துள்ளது. ஈரோடு-திருச்சிராப்பள்ளி கோட்டத்தில் ஈரோடு சந்திப்புக்கும் கரூர் சந்திப்புக்கும் இடையே அமைந்துள்ளது. இந்த நிலையத்தில் 18 தொடருந்துகள் நின்று செல்கின்றன. மத யாத்திரை மையமான மகுடேசுவரர் கோயில், கொடுமுடி ஆகியவற்றை இந்நிலையம் இணைக்கிறது.

## மேற்கோள்கள்

பகுப்பு:ஈரோடு மாவட்டம்
பகுப்பு:சேலம் தொடருந்து கோட்டம்